मांगें पूरी नहीं की जाने पर 3 मार्च को कनीना बंद करने का लिया निर्णय
कनीना | लघुसचिवालय और न्यायिक परिसर कनीना नगरपालिका क्षेत्र से बाहर बनाने के विरोध में कस्बावासियों का अनिश्चितकालीन धरना बुधवार को 9वें दिन भी उपमंडल कार्यालय के प्रांगण में शांतिपूर्वक जारी रहा। बीते मंगलवार से कस्बे के 6 लोग भूख हड़ताल पर बैठ गए हैं, गुरुवार से कस्बे की महिला भी भूख हड़ताल में शामिल हो सकती हैं।
बुधवार को कस्बावासियों ने सरकार के प्रति रोष प्रकट करते हुए कहा कि सरकार प्रशासन उनकी मांगों पर कोई ध्यान नहीं दे रहा है, जिसके चलते उन्हें मजबूरन 3 मार्च को कनीना बंद करने का फैसला लेना पड़ा है। इस दौरान विजय चेयरमैन, सुमेर सिंह चेयरमैन, प्रेम बोहरा, बाबू वेदप्रकाश, कंवर सिंह, राहुल राव, सतबीर, मोनू, देवेंद्र, योगेंद्र, रूबी, अनिल, दीपक सहित अन्य कस्बावासी दुकानों घरों में जाकर 3 मार्च को पूर्ण रूप से शांतिपूर्वक बंद में शामिल होने का आह्वान किया। उन्होंने बताया कि इससे पहले बीती 8 नवम्बर को कस्बावासी पूर्ण रूप से हड़ताल में शामिल होकर एकता का परिचय दे चुके हैं। धरने में महिलाओं की भागीदारी भी बढ़ती जा रही है।
गुरुवार से कस्बे की महिला भी भूख हड़ताल में शामिल होने जा रही है। कस्बावासियों की मांग है कि मुख्यमंत्री द्वारा की गई घोषणाओं को कनीना नगरपालिका क्षेत्र में ही पूरा कराया जाए। इस दौरान रिटायर्ड प्राचार्य सत्यनारायण यादव, बाबू वेदप्रकाश, जगदीश, बहादुर सिंह, सुरेंद्र, ओमप्रकाश भूख हड़ताल पर बैठे रहे। इस मौके पर चेयरमैन सुमेर सिंह ने कहा कि सरकार कस्बावासियों की अनदेखी ना करें। सरकार को कस्बावासियों की ओर ध्यान देना चाहिए।
कनीना. मांगोंको लेकर कस्बे में प्रदर्शन करते स्थानीय युवा।
hin_Deva hin_Deva hin_Deva hin_Deva hin_Deva